Publication: Magyar Közlöny
Issue: MK-2004-184 (Year: 2004, Number: 184)
Era: 2004-2010
Section: társasági adóról és az osztalékadóról szóló 1996. évi LXXXI. törvény 4 § 28. pont szerinti, külföldön
Paragraph Index: 53

5. A szektor meghatározásának módja Egy adott ügyfél megfelelõ szektorát a következõképpen kell meghatározni: 5.1. Meg kell vizsgálni, hogy az ügyfél rendelkezik-e egységes statisztikai számjellel. Ha igen, akkor a jelen pont 5.2-es alpontjában leírtakat kell követni, ha nem, akkor az 5.4-es pont elõírásait. 5.2. Ha az ügyfél rendelkezik egységes statisztikai számjellel, akkor meg kell vizsgálni, hogy szerepel-e valamelyik, az MNB által készített listán. A listákon azok az intézmények szerepelnek, amelyek szektorbesorolásnál gazdálkodási forma kódjukat, azaz egységes statisztikai számjelük 13-15. számjelét nem kell felhasználni. Ha az ügyfél szerepel valamelyik listán, akkor a lista alapján kell a megfelelõ szektorba sorolni. Ha az ügyfél nem szerepel a listákon, akkor a jelen pont 5.3-as alpontja szerint kell eljárni. Az MNB listát készített azokról a szervezetekrõl, amelyek a B) Központi bank, a C) Egyéb monetáris intézmények, a D) Egyéb pénzügyi közvetítõk, az E) Pénzügyi kiegészítõ tevékenységet végzõk és az F) Biztosítók és nyugdíjpénztárak szektorba tartoznak. A listák az adott szektort illetõen teljeskörûek és egy szervezet legfeljebb egy listán szerepel. Ugyancsak listát készített az MNB azokról az intézményekrõl, amelyeket az A) nem pénzügyi vállalatok, a H) központi kormányzat vagy I) helyi önkormányzatok szektorába kell besorolni. Ha az ügyfél nem szerepel a fenti listák egyikén sem, akkor a jelen pont 5.3-as alpontja szerint kell eljárni. A fentiekben említett, e rendelet 3. mellékletének 1-2. pontja szerinti listák tartalmazzák az érintett szervezetek nevét, törzsszámát (az egységes statisztikai számjel elsõ nyolc számjegyét) és a megfelelõ szektorbesorolást. A listákat az MNB a honlapján teszik közzé, és azok minden hónap harmadik munkanapján frissítésre kerülnek. 5.3. Ha az ügyfél rendelkezik egységes statisztikai számjellel és nincs egy listán sem, akkor az egységes statisztikai számjele alapján a jelen melléklet I.A.6. pontban leírt algoritmus alapján kell a megfelelõ szektorba sorolni. Ha az algoritmus alapján nem lehet szektorba sorolni, akkor a jelen pont 5.4-es alpontjában leírtakat kell követni. 5.4. Ha a besorolandó ügyfélnek nincs egységes statisztikai számjele, (ami a magánszemélyeknél és a nem rezidenseknél tipikusan elõforduló helyzet,) vagy az egységes statisztikai számjel alapján nem lehet meghatározni a megfelelõ szektort, akkor jelen melléklet I.A. 3., 4. pontjaiban leírt információk alapján (tehát a rezidensek és nem rezidensek elkülönítése, valamint a rezidens szektorok leírása alapján) kell meghatározni a megfelelõ szektort. 2004/184. szám

Source: https://magyarkozlony.hu/hivatalos-lapok/9e0f81f03d369e1ef882be34d9842cb333f2d001/dokumentumok/28468319804764c1293b5109bf4502dd28c98e2f/letoltes